Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel on 19. päivää sodassa, joka alkoi, -
kun Hamasin hallitseman Gazan islamistiterroristit -
murhasivat yli 1 400 ihmistä ― pääosin siviilejä ― Etelä-Israelissa.
Syyriassa ja Irakissa olevia amerikkalaisjoukkoja vastaan -
tehtyjen iskujen takana olivat Iranin alueelliset kätyrit.
Syyriasta tulitettiin Pohjois-Israeliin. Israel teki vastaiskuja Syyriaan.
Israel on 19. päivää sodassa, joka alkoi, -
kun Hamasin hallitseman Gazan islamistiterroristit -
hyökkäsivät Etelä-Israelin siviiliyhteisöihin -
ja murhasivat yli 1 400 ihmistä, pääosin siviilejä, -
sekä haavoittivat tuhansia muita. Puolustusvoimat (IDF) -
valmistautuu yhdessä turvallisuus- palvelun kanssa maahyökkäykseen.
IDF teki ilma- ja tykistöiskuja Hamasin terrori-infrastruktuuriin Gazassa.
IDF:n esikuntapäällikkö Herzi Halevi korosti, -
että IDF on valmis siirtymään seuraavaan vaiheeseen.
IDF on valmis maaoperaatioon -
ja päättää seuraavan vaiheen toteutuksesta ja ajoituksesta -
yhdessä poliittisen johdon kanssa.
Olemme sodassa.
Tietyt taktiset ja strategiset tekijät mahdollistavat sen, -
että meillä on lisäaikaa -
valmistautua tulevaan mahdollisimman hyvin.
Israelin sotahallitus joutuu pohtimaan taktisia ja strategisia seikkoja, -
sillä maahyökkäys saattaa vetää sotaan mukaan -
muitakin Iranin käskyttämiä vihamielisiä toimijoita.
Israelin puolustusministeri Joav Gallant on käynyt tapaamassa -
eturintamalla olevia Israelin joukkoja. Hän on korostanut sodan jatkuvan, -
kunnes Israelin asettamat tavoitteet on saavutettu.
Sodalla on valitettavasti hintansa.
Varustautukaa ja valmistautukaa henkisesti ja fyysisesti.
Aiomme tuhota Hamasin ― kirjaimellisesti.
Se on meille olemassaolon jatkumisen ennakkoehto.
Hizbollah on jatkanut iskujaan -
Pohjois-Israelin siviiliyhteisöjä ja sotilaskohteita vastaan.
IDF on vastannut tekemällä ilma- ja tykistöiskuja Hizbollahin kohteisiin.
Iskuissa on kuollut yli 30 Iranin käskyttämää Hizbollah-jäsentä.
Hizbollahin vankat tukijat vannovat yhä tukeaan johtajalleen, -
joka piilottelee siviilirakennusten alla olevassa maanalaisessa bunkkerissa.
Kiitos Allahille, -
joka on valinnut yhden meistä marttyyrin osaan -
ja tehnyt meistä marttyyrin perheen.
Olkoon rauha profeettamme Muhammedin kanssa.
Minä ja lapseni toteutamme hänen tahtonsa.
Minne al-Sayyed määrää meidät, sinne menemme.
Minä ja lapseni sanomme al-Sayyedille: -
Olemme palveluksessasi Nasrallah. Olemme palveluksessasi Nasrallah.
Israelilla on runsaasti todistusaineistoa Iranin roolista -
Hamasin, Islamilaisen jihadin ja Gazan muiden terroriryhmien -
7. lokakuuta toteuttamassa kammottavassa verilöylyssä.
Iran auttoi Hamasia ennen hyökkäystä kouluttamalla, aseistamalla -
ja rahoittamalla sekä tarjoamalla teknologista osaamista.
Iran tukee Hamasia tälläkin hetkellä tarjoamalla tiedusteluapua -
ja levittämällä Israelin-vastaista vihakiihotusta ympäri maailmaa.
Lähi-idässä Iran määrää -
irakilaisia, jemeniläisiä ja libanonilaisia kätyreitään toimiin.
Niiden, jotka epävakauttavat Lähi-itää-
tukemalla Hamasin ja Isisin rikollisia toimia, ei kannata yrittää piiloutua.
Hamas syyllistyi rikoksiin ihmisyyttä vastaan: se murhasi israelilaisia isiä,
raiskasi äitejä näiden lasten silmien edessä -
ja kahlitsi lapsia, silpoi näitä ja poltti lopuksi elävältä.
Samaan aikaan Hamasin johto -
piilotteli bunkkereissa Gazan Shifan sairaalan alla -
ja varastoi aseitaan koulujen, sairaaloiden, päiväkotien -
ja muiden siviilirakennusten tiloissa tai lähellä.
Silti Hamas patisti eilen kansainvälistä yhteisöä -
vetämään Israelin vastuuseen.
Miehitysvalta on syyllistynyt rikoksiin ja kansanmurhahakuiseen sotaan.
Näin ollen kehotamme -
arabi- ja muslimimaita sekä YK:ta toimimaan seuraavasti.
Ensinnäkin pyydämme poliittista ja moraalista vastuunkantoa -
sekä konkreettisia toimia miehittäjän aggression ja rikosten lopettamiseksi.
Miehittäjä on joukkomurhannut lapsiamme ja siviilejämme -
rikkoen siten kaikkia kansainvälisiä lakeja ja normeja.
Samalla kun Hamas vaatii arabi- ja muslimimaailmaa -
suojelemaan Gazan terrorihankkeita, -
Israel keskustelee kansainvälisen yhteisön ja etenkin USA:n kanssa -
humanitaarisen avun toimittamisesta -
Hamasin hallitseman Gazan "sivulliselle" palestiinalaisväestölle.
Yleisesti ottaen Israel sallii ruoka- ja vesitoimitukset Etelä-Gazaan, -
mutta se vastustaa jyrkästi polttoainekuljetusten pääsyä alueelle.
Näin siksi, että Hamas hyödyntää niitä
raketti-iskuihinsa ja muihin terrorioperaatioihinsa Israelia vastaan.
YK:n turvaneuvosto piti eilen hätäkokouksen, jossa käsiteltiin -
Etelä-Israelissa tapahtuneesta verilöylystä käynnistynyttä sotaa.
Älkäämme unohtako sitä, -
että Hamasin 7. lokakuuta tappamien 1 400 ihmisen joukossa oli myös -
yli 30:n YK:n jäsenmaan kansalaista ― myös monien täällä olevien maiden.
Uhrien joukossa oli ainakin 33 Yhdysvaltain kansalaista.
Tämä osuu meihin kaikkiin. Meillä kaikilla on velvollisuus -
toimia terrorismin hävittämiseksi.
Ulkoministeri Blinken korosti, että USA pyrkii monin eri tavoin estämään -
Irania laajentamasta Gazan terroriryhmien aloittamaa konfliktia.
Arabi- ja muslimimaiden enemmistö tuomitsee Israelin puolustussodan -
islamistista Hamasia ja sen gazalaisia terrorikätyreitä vastaan.
Sivistynyt maailma on puolestaan laajalti alleviivannut kolmea asiaa: -
Israelin itsepuolustusoikeutta, -
humanitaaristen näkökohtien huomioimista sekä sen varmistamista-
kaikin mahdollisin tavoin, ettei sota laajene muualle Lähi-itään.
Israelin ulkoministeri Eli Cohen sanoi turvaneuvoston kokouksen jälkeen, -
että Israel toivoo kaikkien korkean moraali- ja arvopohjan omaavia maita-
tukemaan Israelin kamppailua terroria vastaan.
Hamas on pahempi kuin Isis.
Liittokansleri Scholzin sanoin Hamas-jäsenet ovat uusia natseja.
Tässä asiassa ei ole tällä hetkellä kahta puolta.
On vain yksi osapuoli, jota pitää tukea tämän aggression keskellä.
Siksi päätin perua tämänpäiväisen tapaamiseni pääsihteerin kanssa.
Nyt vaaditaan selkeää ja kuuluvaa kannanottoa tapahtuneeseen.
Olemme täällä sanoaksemme: Ei enää koskaan.
Haluan kiittää -
kaikkia Israelille tukensa antaneita maita: -
presidentti Bidenia, liittokansleri Scholzia, presidentti Macronia, -
pääministeri Melonia ja monia muita, jotka ymmärtävät, että Israel taistelee-
paitsi itsensä myös koko vapaan maailman puolesta.
Pentagonin tiedottaja Pat Ryder myönsi, -
että Iranin tukemat joukot ovat tehneet yli kymmenen iskua -
USA:n Irakissa ja Syyriassa olevia joukkoja vastaan yhden viikon sisällä.
Tiedämme, että IRGC ja Iranin hallinto tukevat näitä iskuja tekeviä ryhmiä.
On mahdollista, että Iranin välikäsien iskut Yhdysvaltain joukkoja vastaan -
kiihtyvät lähiaikoina merkittävästi.
Kuten viime viikonloppuna ilmoitimme, -
varaudumme tämäntyyppiseen eskalaatioon -
sekä puolustamalla joukkojamme että ryhtymällä vastatoimiin.
Säilytämme aina oikeuden itsepuolustukseen, -
emmekä koskaan epäröi ryhtyä toimiin, -
kun joukkomme ja intressimme ulkomailla vaativat suojelua.
Syyriasta ammuttiin viime yönä kranaatteja -
kohti Pohjois-Israelin yhteisöjä. IDF vastasi ilma- ja tykistöiskuin.
Israelin ilmaiskut kohdistuivat -
Syyrian Daran maaseudulla sijaitseviin sotilaskohteisiin -
sekä Aleppon lentokentän sotilaalliseen osaan.
Iranista saapuu sinne jatkuvasti asekuljetuksia, -
jotka on tarkoitettu sotavalmisteluihin-
Israelia, USA:ta ja näiden alueellisia kumppaneita vastaan.
Syyrian Sana-uutistoimiston mukaan -
iskuissa sai surmansa ainakin 8 syyrialaissotilasta.